als_Latn dik_Latn sag_Latn
Afati kalimtar i transferimeve nuk është hapur zyrtarisht, mirëpo për shumë nga futbollistët kanë nisur tratativat dhe interesimet e ndryshme. Edhe disa nga lojtarët e Kombëtares shqiptare të futbollit pritet që të ndryshojnë ambient nga muaji janar. Një prej tyre është edhe Ermir Lenjani.
“Panorama Sport” ka zbuluar tratativën e fundit që po ndodhë në lidhje me të. Koniaspor po studion terrenin dhe shumë shpejt mund të ketë zhvillime në lidhje me një kalim të mundshëm të futbollistit të Kombëtares në kampionatin turk.
Konyaspor është duke parë mundësinë e përforcimit të skuadrës me elemente të nevojshëm për ta përballur si duhet pjesën e dytë të edicionit, në mënyrë që të realizojë objektivat. Skuadra, në të cilën aktivizohet Alban Meha, ka hedhur sytë nga një tjetër shqiptar.
Hapësira e pakët në skuadrën e Rennes gjatë këtij sezoni, ka bërë që vetë lojtari të lakohet si një nga emrat në dalje të afatit kalimtar të kësaj skuadre. Në Francë, mediat vendëse raportojnë se Nantë është një shans për shqiptarin dhe për rikthimin e tij është dhënë pëlqimi edhe nga vetë presidenti, ndërkohë që duhet vetëm që trajneri Konseisao të japë pranimin e tij nëse Lenjani i duhet në skuadër apo ajo.
als_Latn als_Latn als_Latn als_Latn